[{"text_idx": "#000004", "text": "Go3 televisiooni suve kuumim to\u0303sielusari \u201cArmastus vo\u0303idab alati\u201d vo\u0303tted on lo\u0303ppenud ja nu\u0308u\u0308d ja\u0308a\u0308vad fa\u0308nnid ootama vastust ku\u0308simusele: kas armastus vo\u0303idab alati?"}, {"text_idx": "#000005", "text": "See reality, mis toimub pa\u0308ikesepaistelisel ja idu\u0308llilisel Tenerife saarel, seab kahtluse alla tavapa\u0308rased arusaamad armastusest, pannes omavahel vastamisi nii vallalised kui ka paarisuhtes osalejad, hoides nende suhte staatust hoolikalt saladuses. Kui ma\u0308ngus on 10 000 eurot, ja\u0308a\u0308vad vaatajad mo\u0303tlema: kas armastus vo\u0303idab vo\u0303i mureneb tugeva surve all?"}, {"text_idx": "#000006", "text": "\u201eFilmimine la\u0308ks ladusalt. Meie suurepa\u0308rased operaatorid olid esimesest hetkest oma u\u0308lesande ko\u0303rgusel ja mo\u0303istmine, kuidas midagi filmile pu\u0308u\u0308da toimus poolelt so\u0303nalt. Lisaks operaatoritele ja\u0308lgisid osalisi u\u0308le kaheku\u0308mne robotkaamera, mis tagas, et mitte kui midagi ei ja\u0308a\u0308nud ma\u0308rkamata. Kvaliteedis me allahindlust ei teinud ja eks seda on peagi ekraanilt ka na\u0308ha,\u201c u\u0308tles \u201eArmastus vo\u0303idab alati\u201c saatejuht Kristjan Lu\u0308u\u0308s."}, {"text_idx": "#000007", "text": "Kristjani so\u0303nul on Tenerife suurepa\u0308rane keskkond, kus realityt filmida \u2013 eestlastele piisavalt eksootiline, aga ohtutu keskkond, kus ei pidanud muretsema, et mo\u0303ni mu\u0308rgine loom tee peale satub. Kuid vees olles pidi ta\u0308helepanelik olema, sest seal varitsevad ohud eksimisruumi ei ja\u0308tnud."}, {"text_idx": "#000008", "text": "Vaatajatel on suvel oodata palju. \u201eEsiteks muidugi reality aspekt, et mida teevad osalised ettearvamatutes tingimustes. Kas leitakse armastus vo\u0303i tekib hoopis tuline armukadedus vo\u0303i hoopis armukolmnurk? Teisalt aga \u201cArmastus vo\u0303idab alati\u201d kontseptsioon, kus vallaliste hulgas on ka pa\u0308ris paarid, kes peavad oma suhet varjama ja kuidas see neil o\u0303nnestub. U\u0308ksko\u0303ik, mis reeglid ja piirid paarid omavahel kokku olid leppinud, et varjatuks ja\u0308a\u0308da \u2013 ko\u0303igel lahtirulluval oli neile suur mo\u0303ju ning vaataja \u201cja\u0308lgin toimuvat nagu ka\u0308rbes seinal\u201d positsioon on sedavo\u0303rd po\u0303nevam. Kui kaugele raha pa\u0308rast siiski minnakse. Olgugi, et ma olin terve vo\u0303tteperioodi nende ko\u0303rval, ootan ma tohutu huviga, et na\u0308ha lo\u0303pptulemust, kuna kindlasti oli paljut, millest ma ei tea,\u201c u\u0308tles Lu\u0308u\u0308s"}, {"text_idx": "#000013", "text": "Go3 toob vaatajate ette uhiuue kodumaise seriaali \"Minu ku\u0308la\". \u2014 FOTO: Go3"}, {"text_idx": "#000014", "text": "Argipa\u0308ev va\u0308ikeses Eesti ku\u0308las! Go3 toob vaatajate ette humoorika kodumaise seriaali"}]